Mažoji Sijų upė

Mažoji Sijų upė () – upė Jungtinėse Amerikos Valstijose, daugiausia šiaurės vakarų Ajovoje; Misūrio kairysis intakas. Prasideda ties Minesotos ir Ajovos siena esančiame duburyje, vadinamame Ajovos didžiaisiais ežerais, šlapynėse Džeksono apygardoje (Minesota). Teka į pietvakarius Lioso kalvomis šiaurės vakariniu Ajovos pakraščiu. Įteka į Misūrį šalia Litl Sju gyvenvietės, į šiaurę nuo Omahos.

Didžiausi intakai – Očejedanas (dešinysis), Meiplas (kairysis).

Upė smarkiai meandruoja, tačiau žemupio vaga nuo Smitlando sureguliuota. Pagrindiniai miestai prie Mažosios Sijų upės – Spenceris, Čeroki.

Upė pavadinta pagal indėnus sijus, kurie patys ją vadino „akmenų upe“ (Eaneah-waudepon). Prancūzai ją vadino „ajovų upe“ ().Colin Betts. „Paouté and Aiaouez : A New Perspective on Late Seventeenth-Century Chiwere-Siouan Identity“, Midcontinental Journal of Archaeology, 2018, 44(3):1-19.

 Šaltiniai 

Kategorija:JAV upės
Kategorija:Ajova